Diari Oficial de la Generalitat Valenciana


Sumari del DOGV 9258, del 18-01-2022 (2022/213)

Acord de 30 de desembre de 2021, del director general d'Esport, d'aprovació inicial del document «Ajustos de delimitació de les zones d'ordenació i modificació de les edificabilitats màximes permeses en aquestes», del Pla especial de reserva de sòl dotacional i d'ordenació d'usos del Circuit Ricardo Tormo, de Cheste.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9258

Data del DOGV
:   18-01-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/213


Data del document
:   30-12-2021

Organisme emissor
:   Conselleria d'Educació, Cultura i Esport

Tipus de document
:   Acord

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * pla d'urbanisme

Acord de 30 de desembre de 2021, del director general d'Esport, d'aprovació inicial del document «Ajustos de delimitació de les zones d'ordenació i modificació de les edificabilitats màximes permeses en aquestes», del Pla especial de reserva de sòl dotacional i d'ordenació d'usos del Circuit Ricardo Tormo, de Cheste. [2022/213]  
El director general d'Esport, amb data 30 de desembre de 2021, ha dictat l'acord pel qual:  
  
Primer. S'inicia l'expedient per a l'aprovació del document Ajustos de delimitació de les zones d'ordenació i modificació de les edificabilitats màximes permeses en aquestes, del Pla especial de reserva de sòl dotacional i d'ordenació d'usos del Circuit Ricardo Tormo, de Cheste.  
  
  
Segon. S'acorda publicar un edicte en el Butlletí Oficial de la Província de València i en la pàgina web de la Conselleria d'Educació, Cultura i Esport per un termini de 20 dies, perquè les persones físiques o jurídiques, associacions veïnals i quantes persones ho consideren oportú, presenten les al·legacions que estimen pertinents. Publicar en el DOGV l'acord.  
  
Tercer. Notificar aquesta aprovació inicial a les persones interessades, d'acord amb l'article 40 de la Llei 39/2015, d'1 d'octubre, del procediment administratiu comú de les administracions públiques.  
  
  
La qual cosa es publica per a coneixement general, indicant que la documentació corresponent a l'expedient que se sotmet a informació pública podrà ser consultada durant el termini de vint dies hàbils, comptats a partir de l'endemà de la publicació d'aquest anunci en el DOGV, als llocs següents:   
A través de la pàgina web de la Conselleria d'Educació, Cultura i Esport, https://ceice.gva.es/es/web/deporte i en la Subdirecció General d'Esport (av. Campanar 32), prèvia concertació de cita en el correu electrònic juridic\_nvydff@ofz.kw  
Igualment, podran formular-se per escrit dins de l'esmentat termini totes les al·legacions o suggeriments que suscite l'esmentat acord, que podran presentar-se en qualsevol de les formes admeses en l'article 16.4 de la Llei 39/2015, d'1 d'octubre, del procediment administratiu comú de les administracions públiques.  
  
València, 30 de desembre de 2021.- El director general d'Esport: Josep Miquel Moya Torres.